આજના સાંસ્કૃતિક કાર્યક્રમમાં, વર્તમાન સમયમાં સમજણના અભાવને લઈને ઉદ્દભવતી છૂટાછેડા અને વૃદ્ધાશ્રમ જેવી સમસ્યાઓ તેમજ સમાજની વાસ્તવિકતા રજૂ કરતો અદ્દભુત સંવાદ ‘અનોખી કોર્ટ, અનોખો ચુકાદો’ રજૂ કરવામાં આવ્યો હતો. જે અંતર્ગત કોર્ટનું દ્રશ્ય ખડું કરી આ પ્રશ્નોને વાચા આપવામાં આવી હતી જેનું સમાધાન પરમ પૂજ્ય મહંતસ્વામી મહારાજ દ્વારા આપવામાં આવ્યું હતું.ઇન્ટીરીયર ડીઝાઇન જોવામાં જે ધ્યાન રાખીએ એ સંબંધોના ઇન્ટીરીયરમાં ધ્યાન રાખીએ તો સંબંધો સુગંધિત બને.અંતમાં પરમ પૂજ્ય મહંતસ્વામી મહારાજે આશીર્વચનમાં જણાવ્યું હતું કે પ્રમુખસ્વામી મહારાજ ઘણી વખત કહે છે,‘સંપ વગર ઘરના ગોળાનું પાણી સુકાઈ જાય એટલે કે ગોળાનું પાણી બધા પીએ પણ તેમાં કોઈ ઉમેરે નહી.સુખી થવા માટે બદલાવ બીજામાં નહી પરંતુ પોતાનામાં કરીએ. સ્વમાં વસ એટલે કે પોતાના દુર્ગુણો જોવા, પરમાં ખસ એટલે કે બીજાના દોષો ન જોવા અને આટલું બસ. સંપ, સુહ્યદભાવ, દયા, મર્યાદા હોય ત્યાં પ્રભુ વસે છેમાટે સંપ એ તો પ્રત્યેક વ્યક્તિના જીવનનો પ્રાણ છે.’